

**POZIV NASTAVNICIMA ZA PRIJAVU SUDJELOVANJA U PROJEKTU ERASMUS+**

**Experience in EU-BEtter VOcational COmpetences – BEVOCO**

u funkciji **nastavnik u pratnji** učenicima sudionicima mobilnosti

Temeljem planiranja projektne mobilnosti u sklopu projekta **Experience in EU-BEtter VOcational COmetences – BEVOCO** kojega Škola provodi u okviru **Erasmus+** programa objavljuje se ovaj poziv nastavnicima.

Vrijeme provedbe projekta je od **01. lipnja 2019. do 31. svibnja 2020.**

Broj sudionika projekta je **26 učenika**.

U sklopu projekta **BEVOCO** odobrene su **dvije mobilnosti učenika**:

* Prva mobilnost će se realizirati **od 16. do 30. studenog 2019.** godine na **Malti, MOSTA,** partner Paragon Limited.

U projektu će sudjelovati **– 20 učenika** (8 – modnih tehničara, 6 – kozmetičara i 6 – frizera) te će se izabrati **dva nastavnika u pratnji**.

* Druga mobilnost će se realizirati **u ožujku 2020.** godine (točan termin biti će naknadno objavljen) u **Irskoj, Bray,** partner Martello Training Limited.

U projektu će sudjelovati **– 6 učenika** - tehničar za očnu optiku te će se izabrati **jedan nastavnik u pratnji**.

Financiranje nastavnika vrši se isključivo iz proračuna projekta u obliku osobne financijske potpore i ne isplaćuju se dnevnice.

Prijaviti se može bilo koji nastavnik škole, no **prednost pri odabiru**  imati će nastavnici:

* strukovnih predmeta iz područja za navedena zanimanja
* koji se koriste engleskim jezikom u govoru i pismu
* s iskustvom u ranijim projektima škole
* izrazito motivirani za administriranje dokumentacije i upravljanje grupom.

Obveze nastavnika u pratnji biti će:

* **pratnja učenicima** na putu od Hrvatske do mjesta održavanja mobilnosti te natrag, i unutar mjesta mobilnosti (do i od lokacije gdje se izvodi strukovno usavršavanje ili kulturološka aktivnost)
* **nadzor** u mjestu boravka učenika tijekom **mobilnosti**
* **osigurati**da svi sudionici izvršavaju svoje obveze sukladno ugovoru o stručnom usavršavanju
* nastavnik u pratnji će osim logistike u svakodnevnim situacijama biti i dio procesa **mentoriranja učenika** i **praćenja njihovog rada**, jer će **obilaziti učenike** na praksi i evidentirati s mentorom zapažanja
* nastavnik će u kasnim poslijepodnevnim satima s učenicima razmatrati stručna zapažanja koja su stekli toga dana i bilježiti dojmove, kako bi mogli prenijet i učenicima i kolegama nastavnicima u Hrvatskoj kada se vrate te izraditi zajednički materijal za diseminaciju i sudjelovanje u diseminaciji
* **pomoć koordinatoru projekta**u organizaciji i obavljanju kulturoloških, stručnih i jezičnih priprema, sudjelovanje u organizaciji i održavanju sastanka s grupom te roditeljskih sastanka, kreiranju dokumenata
* **izraditi plan** aktivnosti stručne prakse u kontekstu **ECVET-a**, odnosno odrediti skupove ishoda učenja koji će odgovarati vremenu provedenom na mobilnosti.

Prijave u obliku motivacijskoga pisma e-poštom dostaviti **do 15.07.2019.** na adresu škole: **obrtnicka\_split@outlook.com**

Koordinatorica projekta: Gordana Kulić, dipl. ing.

Program Erasmus+ financiran je od EU, a u Republici Hrvatskoj provodi ga Agencija za mobilnost i programe Europske unije (AMPEU).